section_heading: Životopis
paragraph_text: General zbora Drago Lovrić rođen je 2. prosinca 1961. godine u mjestu Gornji Vukšić u Bosni i Hercegovini. Završio je Vojnu akademiju KoV (rod PZO) 1983. godine. U činu majora dragovoljno se pridružuje Zboru narodne garde Republike Hrvatske u kolovozu 1991. godine. Odmah po dolasku preuzima dužnost stožernog časnika u Zapovjedništvu Operativne zone Zagreb, a 1992. godine imenovan je zapovjednikom 153. brigade. U veljači 1993. postaje zapovjednikom 202. PZO brigade gdje ostaje do srpnja 1994. kada je imenovan načelnikom stožera Zbornog područja Gospić. U veljači 1995. imenovan je zamjenikom zapovjednika ZP Gospić.